ஈதன் வாசு

ஈதன் வாசு (Ethan Vaz) இந்தியாவைச் சேர்ந்த ஒரு சதுரங்க வீரராவார். 2011ஆம் ஆண்டு செப்டம்பர் மாதம் 3ஆம் தேதியன்று இவர் பிறந்தார். பன்னாட்டு சதுரங்க மாசுட்டர் பட்டத்தை வைத்திருக்கும் ஒரு சதுரங்க மேதையாகத் திகழ்கிறார். 12 வயதில் பன்னாட்டு மாசுட்டர் பட்டத்தை இவர் அடைந்தார். அந்த நேரத்தில் இந்தப் பட்டத்தை வென்ற உலகின் இளைய வீரர் என்ற பெருமையைப் பெற்றார். 2025ஆம் ஆண்டில், மேற்கு ஆசிய இளைஞர் சதுரங்க வெற்றியாளர் போட்டியில் ஐந்து பதக்கங்களை வென்றார்.

உலக சதுரங்க வெற்றியாளர்  குகேசு தொம்மராசுவுடன் இணைந்து அமெரிக்காவிற்கு எதிரான அணிப் போட்டியில் இந்தியாவைப் பிரதிநிதித்துவப்படுத்துகிறார். இப்போட்டியில் இவர் அமெரிக்க வீரர் தனிடோலுவா அடேவுமியை எதிர்கொள்கிறார்.

சதுரங்க வாழ்க்கை
2017 ஆம் ஆண்டு தனது 6 வயதில் ஈதன் சதுரங்கம் விளையாடத் தொடங்கினார். கோவிட்-19 தொற்றுநோய் காரணமாக இரண்டு ஆண்டுகளுக்கும் மேலாகப் சதுரங்கப் போட்டிகளில் விளையாடாமல் இருந்து, பிறகு 2022ஆம் ஆண்டில் மீண்டும் விளையாடத் தொடங்கி விரைவாக பிடே மதிப்பீட்டைப் பெற்றார். 2023ஆம் ஆண்டு ஆகத்து மாதம் நடைபெற்ற சார்ச்சா மாசுட்டர்சு போட்டியில் தனது முதல் பன்னாட்டு மாசுட்டர் விதிமுறையைப் பெற்றார். மூன்று மாதங்களுக்குப் பிறகு நவம்பரில் தனது இரண்டாவது விதிமுறையையும், 2024ஆம் ஆண்டு சனவரி மாதம் 3ஆம் தேதியன்று தனது இறுதி விதிமுறையையும் பெற்றார்.

2024ஆம் ஆண்டு செப்டம்பர் மாதத்தில் பொதுநலவாய சதுரங்க வெற்றியாளர் போட்டியின்  16 வயதுக்குட்பட்டவர் பிரிவில் ஈதன் வாசு தங்கப் பதக்கம் வென்றார்.

மேற்கோள்கள்

 வெளி இணைப்புகள் 


பகுப்பு:2011 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:கோவா நபர்கள்